Tenggedi itu apa sih? Jelaskan dalam bahasa gorontalo ya

Tenggedi yito yitohu uhilama liyo londo tanggulo pilakasi lo yitohu boito.

Tenggedi pilohutu liyo  londo talilo u maa moloheto u damango libudiyo kira -kira duluwo mealo totolu centimeter. Daata liyo lo talilo dulo putu u sasamawa damango wawu haya'iyo. To timi'idu talilo pohutuwa liyo tuwawu sambe totolu huwango u popomasowa liyo lo putu lo talilo weewo u haya'iyo mopula limo mealo duulopulu centimeter, u pohutuliyo duduta'a lo tamo tita.e. Daata liyo lo huwango pilatuju liyo alihu moali potu'udulo lo hayaiyo lo tamotita'e.

Tenggedi londo tahe Lumengge de titaato, tahe uweewo ma'o Tengge-tengge,dihu-dihu.

Yitohu botiye toriwaayati liyo,tilumodu to abad ke IV, tomasa parendaliyo li Raja Puloyoto. To'u mongo putiri li raja ohila moyitohu wolo wala'o lo ra'ayati biasa, ti raja lopoluwalo syarati:  oyinda, mongowal'o lo ra'ayati boito musi mona'o mayi ode paango lo istana. oluwo, to'u moona'o mayi diyamoali na'o-na'o lo u'ato huta-huta'a to huta.

To saati boyito t paapa lo ta'u kekeeingo lo ra'yati biasa boti lomikirangi wawu lo'otapu cara lohutu tenggedi boti. Mongo wala'o maa pilo po'olato liyo mo tita'e to tenggedi sambe lotota da'a.

Limbu'o silita timonglio maa lo na'o ode istana lo'u hi tenggediya mola. Mongo puutiri sambe sanangi, wawu maa lotihile-hile alihu pohutuwaliyo olo tenggedi timongoliyo.  Mulai sa'ati boyito ti Raja maa lo poluli mongo puutiri liyo moyitohu lo mongowala'o londo ra'ayati biasa, wawu maa lopoluwalo lo loiya: Yitohu li mongoli totibawa, mowali yitohu ta totitato